La industria na parte alta d’El Ríu de Trubia desendolcóse dende metanes el sieglu XIX gracies a la empresa Minas y Fundiciones de Santander y Quirós, qu’estableció una planta siderúrxica en Bárzana y una fundición en Quintana (Trubia). El siempre presente problema del tresporte iguóse de manera definitiva cola construcción d’un llargu ferrocarril que comunicaba les instalaciones quirosanes cola estación de Trubia y que foi la primer llinia con anchu de vía de 750 milímetros que se punxo n’España.
#000000
Los apremiantes problemes financieros de la empresa lleváronla aína a la quiebra y el negociu adquiriólu Fábrica de Mieres, interesada sobre manera nel so carbón.
#000001
Pa la inauguración del ferrocarril, Minas y Fundiciones mercó cuatro llocomotores a la firma belga Saint Léonard. La primer d’elles, la númberu 1, tuvo en funcionamientu en Quirós hasta la segunda década del sieglu XX, cuando se treslladó a Mieres xunto con dos de les sos hermanes. Ellí emplegóse tanto nel tresporte de carbón dende Mariana y Baltesara a la fábrica y, especialmente, nes maniobres dientro del complexu siderúrxicu. Tamién s’utilizó nel ramal de Los Cribos o en xeres auxiliares como’l remolque de los coches de personal.
#000002
A lo llargo de la so vida activa sufrió dalgunes reformes qu’alteriaron la so fisonomía, amás del númberu 102, que se-y dio contra l’añu 1960. Retirada del serviciu activu poco depués, usóse nos sos tiempos últimos como reserva de la desfornadora de la batería de coque de la fábrica, polo que pasó socesivamente a manes d’UNINSA y d’ENSIDESA, salvándose del esguace.
#000003
Cedida por ENSIDESA al Conceyu de Mieres, recibió una primer restauración pa ser espuesta na casa de cultura llocal. Va dalgunos años rehabilitóse otra vuelta y colocóse nel so allugamientu actual.
#000004
Ye una pieza esceicional pola so trayeutoria histórica, como ún de los escasos testimonios de la siderurxa en Quirós, y tamién por ser la llocomotora más antigua que se conserva n’España d’anchu de vía de 750 milímetros.
#000005
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
#000006